[{"text_idx": "#000000", "text": "SAPTK esitas ERRile kaebuse seoses homoerootilise na\u0308ituse kajastamisega"}, {"text_idx": "#000001", "text": "Sihtasutuse Perekonna ja Traditsiooni Kaitseks juhatuse esimees Varro Vooglaid esitas reedel Eesti Rahvusringha\u0308a\u0308lingu ajakirjanduseetika no\u0303unikule kaebuse seoses homoerootilise na\u0308ituse kajastamisega saates \"Ringvaade\". Allpool on esitatud kaebuse tekst muutmata kujul."}, {"text_idx": "#000002", "text": "Eile o\u0303htul (20.02.2020) ETV eetris olnud saates \"Ringvaade\" tehti u\u0308levaade homoerootilisest na\u0308itusest (saates alates 36:42), kus na\u0308idati mh kaadreid paljastatud suguelunditega meestest, samuti seksuaalakti teostavatest meestest."}, {"text_idx": "#000003", "text": "Saade oli eetris ajal, mil telerite ees on ka paljud lapsed ja noorukid. Samuti ei ole tegu saatega, mis oleks spetsiaalselt suunatud vaid ta\u0308iskasvanuile. Olukorda ei muuda po\u0303himo\u0303tteliselt asjaolu, et saatelo\u0303igu alguses tunnistab saatejuht isegi, et na\u0308idatud kaadrid vo\u0303ivad olla ha\u0308irivad ja riivata silma."}, {"text_idx": "#000004", "text": "Sellega seoses palun ERRi ajakirjanduseetika no\u0303unikul anda hinnang niisugusele ka\u0308itumisele saate \"Ringvaade\" meeskonna poolt, pidades silmas ERRi seaduses ja heas tavas sa\u0308testatud po\u0303himo\u0303tteid."}, {"text_idx": "#000005", "text": "\"Hea maitse seostub avalikkuses u\u0308ldiselt omaksvo\u0303etud va\u0308a\u0308rtustega, mis va\u0308listab vulgaarsuse, labasuse ja seksuaalse ka\u0308itumise u\u0308ksikasjad. Avalikkus koosneb eri ru\u0308hmadest ja seeto\u0303ttu vo\u0303ib arusaam heast maitsest suurel ma\u0308a\u0308ral erineda. Seeto\u0303ttu ei saa ringha\u0308a\u0308ling la\u0308htuda samasugusest so\u0303nalisest vo\u0303i visuaalsest va\u0308ljendusvabadusest nagu kirjastajad, teatri- vo\u0303i filmikunst. Rahvusringha\u0308a\u0308ling peab oma tegevuses arvestama, et see ei tekitaks mo\u0303nes u\u0308hiskonnagrupis po\u0303hjendamatut ebamugavustunnet.\""}, {"text_idx": "#000006", "text": "\"A\u0308a\u0308rmuslikud tunded seostuvad inimtegevuse nende ku\u0308lgedega, mida peetakse su\u0308gavalt privaatsfa\u0308a\u0308ri kuuluvaks. U\u0308ksikasjalikud alasti- vo\u0303i erootikastseenid on lubatavad juhul, kui need on va\u0308ltimatult olulised teabe esitamise seisukohalt vo\u0303i kunstilise so\u0303numi ro\u0303hutamiseks, selliste stseenide kujutamine ei saa olla eraldi eesma\u0308rk, neid ei saa kasutada s\u030cokeerimiseks vo\u0303i sensatsiooni eesma\u0308rgil.\""}, {"text_idx": "#000007", "text": "\"Rahvusringha\u0308a\u0308lingu eesma\u0308rk on kaasa aidata Eesti Vabariigi po\u0303hiseadusega sa\u0308testatud Eesti riigi u\u0308lesannete ta\u0308itmisele. Selleks loob Rahvusringha\u0308a\u0308ling programme, toodab ja vahendab saateid ning korraldab teisi tegevusi, mis u\u0308kshaaval vo\u0303i kogumis:\n7) va\u0308a\u0308rtustavad perekonnal po\u0303hinevat u\u0308hiskonnamudelit\""}, {"text_idx": "#000008", "text": "Igal juhul ja\u0308a\u0308b arusaamatuks nii see, miks sellisest na\u0308itusest on u\u0308ldse vaja ERRi eetris eraldi po\u0303hjalik u\u0308levaade teha \u2013 o\u0303htusel ajal, laia auditooriumiga saates \u2013, kui ka see, miks seda tehes peab na\u0308itama jo\u0303uliselt seksuaalse alatooniga kaadreid alasti ja intiimsuhetes meestest. Kindlasti ei saa pidada niisuguste kaadrite na\u0308itamist \"va\u0308ltimatult vajalikuks\" isegi siis, kui peetakse vajalikuks na\u0308itust rahvusringha\u0308a\u0308lingu eetris kajastada."}, {"text_idx": "#000009", "text": "Ta\u0308helepanuva\u0308a\u0308rne on ka asjaolu, et saatelo\u0303igu teinud ERRi esindajana tembeldab Eesti u\u0308hemo\u0303tteliselt homofoobseks maaks (saates alates 42:57), alava\u0308a\u0308ristades no\u0303nda suurt osa meie rahvast, nagu kannataks see mingi haiglasliku hirmu all."}, {"text_idx": "#000010", "text": "Niisugust la\u0308henemist on raske pidada koosko\u0303las olevaks nii u\u0308lalpool osutatud ERRi seadusest tuleneva kohustusega va\u0308a\u0308rtustada perekonnal po\u0303hinevat u\u0308hiskonnamudelit kui ka ERRi heas tavas sa\u0308testatud po\u0303himo\u0303ttega (punkt 2.2.), mille kohaselt \"saated peavad kajastama probleemide erinevaid ku\u0308lgi ja seoseid, va\u0308ltides levinud stereotu\u0308u\u0308pe ja eelarvamusi\"."}, {"text_idx": "#000011", "text": "Fookuses: SAPTK petitsioon tuletab ERRi juhatusele meelde kohustust ta\u0308ita rahvusringha\u0308a\u0308lingu seadust"}, {"text_idx": "#000021", "text": "OpenAI juhi so\u0303nul asendab tehisaru \"keskmise inimese\""}, {"text_idx": "#000022", "text": "Taanis aitavad ko\u0303neroboteid treenida hobused"}, {"text_idx": "#000025", "text": "\"Ra\u0308a\u0308gime asjast\": peale EKRE ei no\u0303ua opositsioonis keegi \"homoabielu\" tu\u0308histamist"}, {"text_idx": "#000027", "text": "Kaja Kallas: pangakasumite va\u0308iksem maksustamine on Eestile hea, sest rootslased saavad rikkamaks"}, {"text_idx": "#000028", "text": "(: ) kivisildniku luulukontroll: Euroopa meister liberalismis, mu eesel"}, {"text_idx": "#000029", "text": "Ta\u0308htsamate kajastustega kursis olemiseks liitu meie uudiskirjaga!"}, {"text_idx": "#000030", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000032", "text": "SA Perekonna ja Traditsiooni Kaitseks"}]